
    REPUBLIKA HRVATSKA
OPĆINSKI PREKRŠAJNI SUD U ZAGREBU 
   Zagreb, Avenija Dubrovnik 8

							Poslovni broj: Pp Ikp-eu-24/2026

U IME REPUBLIKE HRVATSKE

PRESUDA

Općinski prekršajni sud u Zagrebu po sutkinji Valeriji Radić uz sudjelovanje zapisničarke Danijele Brebrić u postupku odlučivanja o zahtjevu države izdavateljice, Republike Austrije, za priznanje i izvršenje novčane kazne prema osuđeniku Mersimu Deari na temelju Odluke Bezirkshauptmannschaft Schärding broj: BHSD/925140000130/25 od 3. ožujka 2025., 
presudio je

I.	Na temelju čl. 77. st. 1. i 3. Zakona o pravosudnoj suradnji u kaznenim stvarima s državama članicama Europske unije (NN 91/10, 81/13, 124/13 i 26/15, 102/17, 68/18, 70/19, 141/20, 18/24) u daljnjem tekstu ZPSKS-EU) priznaje se pravomoćna strana sudska odluka Republike Austrije, Bezirkshauptmannschaft Schärding broj: BHSD/925140000130/25 od 3. ožujka 2025., koja je postala pravomoćna 7. svibnja 2025. u dijelu odluke o novčanoj kazni koja se odnosi na istu i trošak postupka kojom odlukom je 

Mersim Deari, rođen 19.11.1979., OIB: 16922061299, s prebivalištem u Zagrebu, Kozari Bok III. Odvojak 7 A, proglašen krivim, 

što dana 17. rujna 2024. u 13:35 sati u mjestu St. Marienkirchen bei Schärding, A8, Str.km 70,02, Abschnitt Schärding Suben-Ort im Onnkreis, Fahrtrichtung: KN Voralpenkreuz u Republici Austriji, za vozilo reg. oznake ZG 8891-FO (HR) s tehnički dopuštenom najvećom ukupnom masom vozila većom od 3,5 tona nije propisno platio cestarinu ovisnu o prijeđenoj kilometraži, 

čime je počinio prekršaj po § 20 Abs. 2 i.V.m. § 6 i.V.m. § 7 Abs. 1 i.V.M. § 8 Bundesstraβen-Mautgesetz 2022 - BStMG, BGBI. I Nr. 109/2002 zuletzt geändert durch BGBI. I Nr. 142/2023, § 20 Abs. 2 BStMg, BGBI. I Nr. 109/2002 zuletzt geändert durch BGBI. I Nr. 142/2023,

te mu je izrečena novčana kazna u iznosu od 300,00 (tristo eura) eura i trošak postupka u iznosu od 5,00 (pet eura) eura, ukupno 305,00 (tristo pet eura) eura, 

te mu se određuje da će se u tom dijelu presuda izvršiti u državi izvršenja Republici Hrvatskoj.

      II.   Na temelju čl. 82. st. 1. ZPSKS-EU osuđenik Mersim Deari dužan je platiti novčanu kaznu i trošak iz točke 1. izreke u sveukupnom iznosu od 305,00 (tristo pet eura) eura.

      III.  Temeljem odredbe čl. 34. st. 1. Prekršajnog zakona, određuje se izvršenje novčane kazne u iznosu od 305,00 (tristo pet eura) eura na način da će se ista prisilno naplatiti u korist proračuna Republike Hrvatske po pravomoćnosti ove presude.   
Obrazloženje

1. Republika Austrija je dostavila Republici Hrvatskoj zahtjev za priznanje i izvršenje odluke o novčanoj kazni izrečene Mersimu Deari koju je donijelo nadležno tijelo Republike Austrije, Bezirkshauptmannschaft Schärding broj: BHSD/925140000130/25 od 3. ožujka 2025., zbog djela prekršaja opisanog u izreci presude. 
2. Kako se radi o prekršajnom djelu iz kataloga djela iz čl. 10. u svezi čl. 77. ZPSKS-EU, navedeno djelo ne podliježe provjeri dvostruke kažnjavanosti. 
3. S obzirom da se mjesto prebivališta osobe na koju se odnosi priznanje izvršenja predmetne odluke nalazi na području Općinskog prekršajnog suda u Zagrebu to je u smislu čl. 78. a ovaj sud nadležan za priznanje i izvršenje predmetne odluke.
4. Uz zahtjev za priznanje izvršenje odluke priložena je i Potvrda iz čl. 4. Okvirne odluke vijeća 2005/2014/PUP, Odluka nadležnog tijela Republike Austrije, Bezirkshauptmannschaft Schärding broj: BHSD/925140000130/25 od 3. ožujka 2025., kojom je određena novčana kazna u iznosu od 300,00 eura i trošak postupka u iznosu od 5,00 eura. Iz Potvrde proizlazi da je osuđenik predmetnu Odluku primio dana 22. travnja 2025. 
5. Ovaj sud je utvrdio da nema zapreka za priznanje i izvršenje predmetne odluke propisanih u čl. 80. ZPSKS-EU jer iz podataka u potvrdi proizlazi da je odluka pravomoćna te da postoje svi propisani uvjeti za njeno priznanje i izvršenje u skladu s odredbama ZPSKS-EU.
6. Člankom 80. ZPSKS-EU i čl. 7. Okvirne odluke vijeća 2005/2014/PUP određeni su slučajevi kada država izvršiteljica mora, odnosno kada može odbiti zahtjev za priznanje i izvršenje strane sudske odluke, no ovaj sud nije utvrdio da bi postojali razlozi za odbijanje priznanje i izvršenja predmetne odluke pa je u skladu s načelima uzajamnog priznavanja između država članica Europske unije kao temelju pravosudne suradnje i na načelu učinkovite suradnje uz obvezu postupanja da bi se postigla svrha pravosudne suradnje, a u skladu s temeljnim načelima pravnog poretka Republike Hrvatske priznata odluka države izdavanja Republike Austrije koja će se sukladno citiranim propisima izvršiti u Republici Hrvatskoj kao državi izvršenja.
7. Prema čl. 2. st. 15. i 16. ZPSKS-EU, s obzirom da se radi o odluci o novčanoj kazni druge države članice EU koja je pravomoćna, osuđeniku Mersimu Deari ovom je presudom naloženo plaćanje novčane kazne (sankcije i troškova postupka).
8. Budući da je u Potvrdi Republika Austrija označila da dopušta zamjenu novčane kazne kaznom zatvora osuđeniku, koji kao zamjenska sankcija postoji prema nacionalnom pravu RH, ista će se primijeniti u skladu s Prekršajnim zakonom, s tim da najduže trajanje zatvora može iznositi jedan dan i devet sati, a kako je navedeno u Odluci Bezirkshauptmannschaft Schärding broj: BHSD/925140000130/25 od 3. ožujka 2025. 

9. Slijedom svega izloženog, a na temelju čl. 77. st. l. i st. 3. ZPSKS-EU odlučeno je kao u izreci odluke.

U Zagrebu, 16. veljače 2026. 


 Zapisničarka							 Sutkinja
Danijela Brebrić						     Valerija Radić



UPUTA O PRAVNOM LIJEKU: 
Protiv ove presude nezadovoljna stranka ima pravo podnijeti žalbu u roku od 8 (osam) dana od primitka ove presude. Žalba se podnosi putem ovog suda u dva istovjetna primjerka, a o žalbi odlučuje Visoki prekršajni sud RH.


Dostaviti: 
1.  Osuđeniku Mersim Deari, Zagreb, Kozari Bok III. Odvojak 7 A,
2.  Općinskom kaznenom državnom odvjetništvu u Zagrebu
3.  Ministarstvu pravosuđa, uprave i digitalne transformacije, Uprava za europske poslove, međunarodnu i pravosudnu suradnju i sprječavanje korupcije radi dostavljanja obavijesti nadležnom tijelu države izdavateljice, (po pravomoćnosti)
4.  Spis 

